CELEX: 32020R2151
Language: el
Date: 2020-12-17 00:00:00
Title: Εκτελεστικός κανονισμός (ΕΕ) 2020/2151 της Επιτροπής της 17ης Δεκεμβρίου 2020 για τη θέσπιση κανόνων σχετικά με εναρμονισμένες προδιαγραφές σήμανσης για τα πλαστικά προϊόντα μίας χρήσης που απαριθμούνται στο μέρος Δ του παραρτήματος της οδηγίας (ΕΕ) 2019/904 του Ευρωπαϊκού Κοινοβουλίου και του Συμβουλίου σχετικά με τη μείωση των επιπτώσεων ορισμένων πλαστικών προϊόντων στο περιβάλλον (Κείμενο που παρουσιάζει ενδιαφέρον για τον ΕΟΧ)

18.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 428/57
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/2151 ΤΗΣ ΕΠΙΤΡΟΠΗΣ
         της 17ης Δεκεμβρίου 2020
         για τη θέσπιση κανόνων σχετικά με εναρμονισμένες προδιαγραφές σήμανσης για τα πλαστικά προϊόντα μίας χρήσης που απαριθμούνται στο μέρος Δ του παραρτήματος της οδηγίας (ΕΕ) 2019/904 του Ευρωπαϊκού Κοινοβουλίου και του Συμβουλίου σχετικά με τη μείωση των επιπτώσεων ορισμένων πλαστικών προϊόντων στο περιβάλλον
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία (ΕΕ) 2019/904 του Ευρωπαϊκού Κοινοβουλίου και του Συμβουλίου, της 5ης Ιουνίου 2019, σχετικά με τη μείωση των επιπτώσεων ορισμένων πλαστικών προϊόντων στο περιβάλλον (1), και ιδίως το άρθρο 7 παράγραφος 2,
         Εκτιμώντας τα ακόλουθα:
         
                     (1)
                  
                  
                     Η οδηγία (ΕΕ) 2019/904 θεσπίζει γενικές απαιτήσεις σχετικά με τη σήμανση ορισμένων πλαστικών προϊόντων μίας χρήσης που συχνά απορρίπτονται με ακατάλληλο τρόπο. Η σήμανση πρέπει να ενημερώνει τους καταναλωτές για την παρουσία πλαστικών υλών στο προϊόν· για τους τρόπους διάθεσης αποβλήτων που πρέπει να αποφεύγονται για το συγκεκριμένο προϊόν· και για τις επακόλουθες αρνητικές περιβαλλοντικές επιπτώσεις της απόρριψής τους στο περιβάλλον ή άλλου ακατάλληλου τρόπου απόρριψης των προϊόντων στο περιβάλλον ως αποβλήτων.
                  
               
                     (2)
                  
                  
                     Η οδηγία (ΕΕ) 2019/904 απαιτεί από την Επιτροπή να καθιερώσει εναρμονισμένες προδιαγραφές για τη σήμανση των πλαστικών προϊόντων μίας χρήσης που απαριθμούνται στο μέρος Δ του παραρτήματός της. Οι εναρμονισμένες προδιαγραφές για τη θέση, το μέγεθος και το σχέδιο της σήμανσης θα πρέπει να λαμβάνουν υπόψη τις διάφορες ομάδες προϊόντων που καλύπτονται. Θα πρέπει να προσδιορίζονται ο μορφότυπος, τα χρώματα, η ελάχιστη ανάλυση και τα μεγέθη γραμματοσειράς που πρέπει να χρησιμοποιούνται, ώστε να διασφαλίζεται ότι κάθε στοιχείο της σήμανσης είναι πλήρως ορατό.
                  
               
                     (3)
                  
                  
                     Η Επιτροπή αξιολόγησε τις υφιστάμενες σημάνσεις που εντοπίστηκαν μέσω διαδικτυακής έρευνας μεταξύ των ενδιαφερόμενων μερών και μέσω της επισκόπησης της αγοράς, προκειμένου να κατανοήσει τον μηχανισμό αξιολόγησης και τις απαιτήσεις που διέπουν τις σημάνσεις και τον αντίκτυπό τους.
                  
               
                     (4)
                  
                  
                     Η Επιτροπή ζήτησε τη γνώμη αντιπροσωπευτικών ομάδων καταναλωτών και διενήργησε επιτόπια δοκιμή για να διακριβώσει ότι οι σημάνσεις είναι αποτελεσματικές και εύληπτες και δεν περιλαμβάνουν παραπλανητικές πληροφορίες.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συστάθηκε με το άρθρο 39 της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου (2),
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Συσκευασία
            Για τους σκοπούς του παρόντος κανονισμού, ως «συσκευασία» νοούνται η συσκευασία προς πώληση και η ομαδοποιημένη συσκευασία, όπως ορίζονται στο άρθρο 3 σημείο 1 της οδηγίας 94/62/ΕΚ του Ευρωπαϊκού Κοινοβουλίου και του Συμβουλίου (3).
         
         
            Άρθρο 2
            Εναρμονισμένες προδιαγραφές σήμανσης
            
               1.   Οι εναρμονισμένες προδιαγραφές σήμανσης για σερβιέτες υγιεινής, ταμπόν και εφαρμογείς ταμπόν ορίζονται στο παράρτημα I.
            
            
               2.   Οι εναρμονισμένες προδιαγραφές σήμανσης για υγρά μαντηλάκια, δηλαδή προδιαβρεγμένα μαντηλάκια προσωπικής υγιεινής και οικιακής χρήσης ορίζονται στο παράρτημα II.
            
            
               3.   Οι εναρμονισμένες προδιαγραφές σήμανσης για τα προϊόντα καπνού με φίλτρο και φίλτρα που κυκλοφορούν στο εμπόριο για χρήση σε συνδυασμό με προϊόντα καπνού ορίζονται στο παράρτημα III.
            
            
               4.   Οι εναρμονισμένες προδιαγραφές σήμανσης για τα κυπελλάκια για ποτά ορίζονται στο παράρτημα IV.
            
         
         
            Άρθρο 3
            Γλώσσες
            Το ενημερωτικό κείμενο της σήμανσης συντάσσεται στην επίσημη γλώσσα ή στις επίσημες γλώσσες του κράτους μέλους ή των κρατών μελών στα οποία το πλαστικό προϊόν μίας χρήσης διατίθεται στην αγορά.
         
         
            Άρθρο 4
            Έναρξη ισχύος και εφαρμογή
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 3η Ιουλίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 17 Δεκεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 155 της 12.6.2019, σ. 1.
         
            (2)  Οδηγία 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών (ΕΕ L 312 της 22.11.2008, σ. 3).
         
            (3)  Οδηγία 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας (ΕΕ L 365 της 31.12.1994, σ. 10).
      
      
         
            ΠΑΡΑΡΤΗΜΑ I
            
               Εναρμονισμένες προδιαγραφές σήμανσης για σερβιέτες υγιεινής, ταμπόν και εφαρμογείς ταμπόν
            
            
               1.   
               Η συσκευασία των σερβιετών υγιεινής, με επιφάνεια 10 cm2 και άνω, φέρει την ακόλουθη τυπωμένη σήμανση:
               
                  
               
                           
                              Σημείωση
                           
                        
                        
                           :
                        
                        
                           η μαύρη γραμμή που οριοθετεί τη σήμανση δεν αποτελεί μέρος της. Μοναδικός σκοπός της είναι η ανάδειξη της λεπτής λευκής γραμμής που οριοθετεί τη σήμανση έναντι της λευκής σελίδας.
                        
                     Κατά παρέκκλιση από την πρώτη περίοδο του παρόντος σημείου, η σήμανση της συσκευασίας των σερβιετών υγιεινής που διατίθενται στην αγορά πριν από τις 4 Ιουλίου 2022 μπορεί να τοποθετείται με αυτοκόλλητα.
            
            
               2.   
               Η συσκευασία των ταμπόν και των εφαρμογέων ταμπόν, με επιφάνεια 10 cm2 και άνω, φέρει την ακόλουθη τυπωμένη σήμανση:
               
                  
               
                           
                              Σημείωση
                           
                        
                        
                           :
                        
                        
                           η μαύρη γραμμή που οριοθετεί τη σήμανση δεν αποτελεί μέρος της. Μοναδικός σκοπός της είναι η ανάδειξη της λεπτής λευκής γραμμής που οριοθετεί τη σήμανση έναντι της λευκής σελίδας.
                        
                     Κατά παρέκκλιση από την πρώτη περίοδο του παρόντος σημείου, η σήμανση της συσκευασίας των ταμπόν και των εφαρμογέων ταμπόν που διατίθενται στην αγορά πριν από τις 4 Ιουλίου 2022 μπορεί να τοποθετείται με αυτοκόλλητα.
            
            
               3.   
               Η σήμανση που ορίζεται στα σημεία 1 και 2 πληροί τις απαιτήσεις που θεσπίζονται στο παρόν σημείο.
               
                           α.
                        
                        
                           Θέση της σήμανσης
                           Η σήμανση τοποθετείται οριζόντια στην εξωτερική εμπρόσθια ή άνω επιφάνεια της συσκευασίας, όποια είναι ευκρινέστερα ορατή.
                           Όταν η σήμανση του ελάχιστου μεγέθους δεν χωράει στο σύνολό της στην εξωτερική εμπρόσθια ή άνω επιφάνεια της συσκευασίας, μπορεί να τοποθετηθεί εν μέρει σε δύο πλευρές της συσκευασίας, δηλαδή στην άνω και στην εμπρόσθια ή στην εμπρόσθια και στην πλαϊνή, όποια από τις δύο πλευρές είναι ευκρινέστερα ορατή.
                           Όταν η σήμανση δεν είναι δυνατόν να τοποθετηθεί οριζόντια λόγω του σχήματος ή του μεγέθους της συσκευασίας, μπορεί να περιστραφεί κατά 90° και να τοποθετηθεί κατακόρυφα.
                           Τα πλαίσια της σήμανσης δεν διαχωρίζονται.
                           Κατά το άνοιγμα της συσκευασίας σύμφωνα με τυχόν οδηγίες, η σήμανση δεν θα πρέπει να σχίζεται ή να καθίσταται δυσανάγνωστη.
                        
                     
                           β.
                        
                        
                           Μέγεθος της σήμανσης
                           Η σήμανση αποτελείται από δύο ισομεγέθη πλαίσια, ένα κόκκινο και ένα γαλάζιο, τα οποία τοποθετούνται το ένα δίπλα στο άλλο, και από ένα ορθογώνιο μαύρο πλαίσιο που περιέχει το ενημερωτικό κείμενο «ΠΛΑΣΤΙΚΟ ΣΤΟ ΠΡΟΪΟΝ» τοποθετημένο κάτω από τα δύο ισομεγέθη πλαίσια. Η σχέση ύψους και μήκους της σήμανσης είναι 1:2.
                           Όταν η εξωτερική εμπρόσθια ή άνω επιφάνεια της συσκευασίας στην οποία τοποθετείται η σήμανση είναι μικρότερη από 65 cm2, το ελάχιστο μέγεθος της σήμανσης είναι 1,4 cm × 2,8 cm (3,92 cm2). Σε όλες τις άλλες περιπτώσεις, η σήμανση καλύπτει τουλάχιστον το 6 % της επιφάνειας επί της οποίας τοποθετείται. Το μέγιστο απαιτούμενο μέγεθος της σήμανσης είναι 3 cm × 6 cm (18 cm2).
                        
                     
                           γ.
                        
                        
                           Σχέδιο της σήμανσης
                           Το σχέδιο της σήμανσης αναπαράγεται χωρίς επιπλέον επεξεργασία, χωρίς να τροποποιούνται τα χρώματα, να ρετουσάρεται ή να επεκτείνεται το φόντο. Η σήμανση αναπαράγεται με ελάχιστη ανάλυση 300 κουκίδων ανά ίντσα όταν τυπώνεται σε πραγματικό μέγεθος. Η σήμανση οριοθετείται από λεπτή λευκή γραμμή.
                           Το ενημερωτικό κείμενο «ΠΛΑΣΤΙΚΟ ΣΤΟ ΠΡΟΪΟΝ» αναγράφεται με κεφαλαία και με γραμματοσειρά Helvetica Bold. Το μέγεθος της γραμματοσειράς είναι τουλάχιστον 5 pt και το πολύ 14 pt.
                           Όταν το ενημερωτικό κείμενο μεταφράζεται σε άλλη ή σε περισσότερες επίσημες γλώσσες των κρατών μελών, το μεταφρασμένο ενημερωτικό κείμενο τοποθετείται είτε αμέσως κάτω από τη σήμανση είτε μέσα στο ορθογώνιο μαύρο πλαίσιο, κάτω από την πρώτη γλώσσα, και είναι, και στις δύο περιπτώσεις, ευκρινέστερα ορατό. Σε εξαιρετικές περιπτώσεις λόγω χωρικών περιορισμών στην εξωτερική εμπρόσθια ή άνω επιφάνεια της συσκευασίας, το ενημερωτικό κείμενο που μεταφράζεται σε άλλη ή σε περισσότερες επίσημες γλώσσες των κρατών μελών μπορεί να τοποθετείται αλλού στη συσκευασία όσο το δυνατόν πλησιέστερα στη σήμανση και όπου είναι ευκρινέστερα ορατό. Το μεταφρασμένο ενημερωτικό κείμενο αναγράφεται με κεφαλαία και με γραμματοσειρά Helvetica Bold. Το μέγεθος της γραμματοσειράς είναι τουλάχιστον 5 pt και το πολύ 14 pt. Όταν το ενημερωτικό κείμενο σε πρόσθετες γλώσσες τοποθετείται στο ορθογώνιο μαύρο πλαίσιο, είναι δυνατές παρεκκλίσεις από το μέγιστο απαιτούμενο μέγεθος της σήμανσης.
                           Χρησιμοποιούνται τα χρώματα που έχουν τους ακόλουθους κωδικούς χρώματος:
                           
                                       —
                                    
                                    
                                       Λευκό: C = 0/M = 0/Y = 0/K = 0
                                    
                                 
                                       —
                                    
                                    
                                       Μαύρο: C = 0/M = 0/Y = 0/K = 100
                                    
                                 
                                       —
                                    
                                    
                                       Κόκκινο: C = 0/M = 90/Y = 60/K = 0
                                    
                                 
                                       —
                                    
                                    
                                       Γαλάζιο: C = 60/M = 0/Y = 0/K = 0
                                    
                                 
                     
         
      
      
         
            ΠΑΡΑΡΤΗΜΑ II
            
               Εναρμονισμένες προδιαγραφές σήμανσης για υγρά μαντηλάκια
            
            
               1.   
               Η συσκευασία των υγρών μαντηλιών (πρόκειται για προδιαβρεγμένα μαντηλάκια προσωπικής υγιεινής και οικιακής χρήσης), με επιφάνεια 10 cm2 ή μεγαλύτερη, φέρει την ακόλουθη τυπωμένη σήμανση:
               
                  
               
                           
                              Σημείωση
                           
                        
                        
                           :
                        
                        
                           η μαύρη γραμμή που οριοθετεί τη σήμανση δεν αποτελεί μέρος της. Μοναδικός σκοπός της είναι η ανάδειξη της λεπτής λευκής γραμμής που οριοθετεί τη σήμανση έναντι της λευκής σελίδας.
                        
                     Κατά παρέκκλιση από την πρώτη περίοδο του παρόντος σημείου, η σήμανση της συσκευασίας των υγρών μαντηλιών που διατίθενται στην αγορά πριν από τις 4 Ιουλίου 2022 μπορεί να τοποθετείται με αυτοκόλλητα.
            
            
               2.   
               Η σήμανση πληροί τις απαιτήσεις που θεσπίζονται στο παρόν σημείο.
               
                           α.
                        
                        
                           Θέση της σήμανσης
                           Η σήμανση τοποθετείται οριζόντια στην εξωτερική εμπρόσθια ή άνω επιφάνεια της συσκευασίας, όποια είναι ευκρινέστερα ορατή.
                           Όταν η σήμανση του ελάχιστου μεγέθους δεν χωράει στο σύνολό της στην εξωτερική εμπρόσθια ή άνω επιφάνεια της συσκευασίας, μπορεί να τοποθετηθεί εν μέρει σε δύο πλευρές της συσκευασίας, δηλαδή στην άνω και στην εμπρόσθια ή στην εμπρόσθια και στην πλαϊνή, όποια από τις δύο πλευρές είναι ευκρινέστερα ορατή.
                           Όταν η σήμανση δεν είναι δυνατόν να τοποθετηθεί οριζόντια λόγω του σχήματος ή του μεγέθους της συσκευασίας, μπορεί να περιστραφεί κατά 90° και να τοποθετηθεί κατακόρυφα.
                           Τα πλαίσια της σήμανσης δεν διαχωρίζονται.
                           Κατά το άνοιγμα της συσκευασίας σύμφωνα με τυχόν οδηγίες, η σήμανση δεν θα πρέπει να σχίζεται ή να καθίσταται δυσανάγνωστη.
                        
                     
                           β.
                        
                        
                           Μέγεθος της σήμανσης
                           Η σήμανση αποτελείται από δύο ισομεγέθη πλαίσια, ένα κόκκινο και ένα γαλάζιο, τα οποία τοποθετούνται το ένα δίπλα στο άλλο, και από ένα ορθογώνιο μαύρο πλαίσιο που περιέχει το ενημερωτικό κείμενο «ΠΛΑΣΤΙΚΟ ΣΤΟ ΠΡΟΪΟΝ» τοποθετημένο κάτω από τα δύο ισομεγέθη πλαίσια. Η σχέση ύψους και μήκους της σήμανσης είναι 1:2.
                           Όταν η εξωτερική εμπρόσθια ή άνω επιφάνεια της συσκευασίας στην οποία τοποθετείται η σήμανση είναι μικρότερη από 65 cm2, το ελάχιστο μέγεθος της σήμανσης είναι 1,4 cm × 2,8 cm (3,92 cm2). Σε όλες τις άλλες περιπτώσεις, η σήμανση καλύπτει τουλάχιστον το 6 % της επιφάνειας επί της οποίας τοποθετείται. Το μέγιστο απαιτούμενο μέγεθος της σήμανσης είναι 3 cm × 6 cm (18 cm2).
                        
                     
                           γ.
                        
                        
                           Σχέδιο της σήμανσης
                           Το σχέδιο της σήμανσης αναπαράγεται χωρίς επιπλέον επεξεργασία, χωρίς να τροποποιούνται τα χρώματα, να ρετουσάρεται ή να επεκτείνεται το φόντο. Η σήμανση αναπαράγεται με ελάχιστη ανάλυση 300 κουκίδων ανά ίντσα όταν τυπώνεται σε πραγματικό μέγεθος. Η σήμανση οριοθετείται από λεπτή λευκή γραμμή.
                           Το ενημερωτικό κείμενο «ΠΛΑΣΤΙΚΟ ΣΤΟ ΠΡΟΪΟΝ» αναγράφεται με κεφαλαία και με γραμματοσειρά Helvetica Bold. Το μέγεθος της γραμματοσειράς είναι τουλάχιστον 5 pt και το πολύ 14 pt.
                           Όταν το ενημερωτικό κείμενο μεταφράζεται σε άλλη ή σε περισσότερες επίσημες γλώσσες των κρατών μελών, το μεταφρασμένο ενημερωτικό κείμενο τοποθετείται είτε αμέσως κάτω από τη σήμανση είτε μέσα στο ορθογώνιο μαύρο πλαίσιο, κάτω από την πρώτη γλώσσα, και είναι, και στις δύο περιπτώσεις, ευκρινέστερα ορατό. Σε εξαιρετικές περιπτώσεις λόγω χωρικών περιορισμών στην εξωτερική εμπρόσθια ή άνω επιφάνεια της συσκευασίας, το ενημερωτικό κείμενο που μεταφράζεται σε άλλη ή σε περισσότερες επίσημες γλώσσες των κρατών μελών μπορεί να τοποθετείται αλλού στη συσκευασία όσο το δυνατόν πλησιέστερα στη σήμανση και όπου είναι ευκρινέστερα ορατό. Το μεταφρασμένο ενημερωτικό κείμενο αναγράφεται με κεφαλαία και με γραμματοσειρά Helvetica Bold. Το μέγεθος της γραμματοσειράς είναι τουλάχιστον 5 pt και το πολύ 14 pt. Όταν το ενημερωτικό κείμενο σε πρόσθετες γλώσσες τοποθετείται στο ορθογώνιο μαύρο πλαίσιο, είναι δυνατές παρεκκλίσεις από το μέγιστο απαιτούμενο μέγεθος της σήμανσης.
                           Χρησιμοποιούνται τα χρώματα που έχουν τους ακόλουθους κωδικούς χρώματος:
                           
                                       —
                                    
                                    
                                       Λευκό: C = 0/M = 0/Y = 0/K = 0
                                    
                                 
                                       —
                                    
                                    
                                       Μαύρο: C = 0/M = 0/Y = 0/K = 100
                                    
                                 
                                       —
                                    
                                    
                                       Κόκκινο: C = 0/M = 90/Y = 60/K = 0
                                    
                                 
                                       —
                                    
                                    
                                       Γαλάζιο: C = 60/M = 0/Y = 0/K = 0
                                    
                                 
                     
         
      
      
         
            ΠΑΡΑΡΤΗΜΑ III
            
               Εναρμονισμένες προδιαγραφές σήμανσης για προϊόντα καπνού με φίλτρο και φίλτρα που κυκλοφορούν στο εμπόριο για χρήση σε συνδυασμό με προϊόντα καπνού
            
            
               1.   
               Η μονάδα συσκευασίας, όπως ορίζεται στο άρθρο 2 σημείο 30 της οδηγίας 2014/40/ΕΚ (στο εξής: μονάδα συσκευασίας) και η εξωτερική συσκευασία, όπως ορίζεται στο άρθρο 2 σημείο 29 της οδηγίας 2014/40/ΕΚ (στο εξής: εξωτερική συσκευασία) για προϊόντα καπνού με φίλτρο, επιφάνειας 10 cm2 και άνω· και η συσκευασία των φίλτρων που κυκλοφορούν στο εμπόριο για χρήση σε συνδυασμό με προϊόντα καπνού, με επιφάνεια 10 cm2 και άνω, φέρουν την ακόλουθη έντυπη σήμανση:
               
                  
               
                           
                              Σημείωση
                           
                        
                        
                           :
                        
                        
                           η μαύρη γραμμή που οριοθετεί τη σήμανση δεν αποτελεί μέρος της. Μοναδικός σκοπός της είναι η ανάδειξη της λεπτής λευκής γραμμής που οριοθετεί τη σήμανση έναντι της λευκής σελίδας.
                        
                     Κατά παρέκκλιση από την πρώτη περίοδο του παρόντος σημείου, η σήμανση της μονάδας συσκευασίας και της εξωτερικής συσκευασίας για τα προϊόντα καπνού με φίλτρο και της συσκευασίας για φίλτρα που κυκλοφορούν στο εμπόριο για χρήση σε συνδυασμό με προϊόντα καπνού τα οποία διατίθενται στην αγορά πριν από τις 4 Ιουλίου 2022 μπορεί να τοποθετείται με αυτοκόλλητα.
            
            
               2.   
               Η σήμανση πληροί τις απαιτήσεις που θεσπίζονται στο παρόν σημείο.
               
                           α.
                        
                        
                           Θέση της σήμανσης
                           
                                       i.
                                    
                                    
                                       Προϊόντα καπνού με φίλτρο
                                       Η σήμανση τοποθετείται οριζόντια στην εξωτερική οπίσθια επιφάνεια της μονάδας συσκευασίας και στην εξωτερική συσκευασία.
                                       Όταν η σήμανση του ελάχιστου μεγέθους δεν μπορεί να τοποθετηθεί οριζόντια στην εξωτερική οπίσθια επιφάνεια της μονάδας συσκευασίας, μπορεί να περιστραφεί κατά 90° και να τοποθετηθεί κατακόρυφα στην οπίσθια επιφάνεια ή σε οποιαδήποτε από τις εξωτερικές πλευρικές επιφάνειες της μονάδας συσκευασίας. Σε κάθε περίπτωση, πρέπει να είναι ευδιάκριτη.
                                       Τα πλαίσια της σήμανσης δεν διαχωρίζονται.
                                       Η σήμανση δεν εμποδίζει με κανέναν τρόπο την ορατότητα των προειδοποιήσεων για την υγεία που απαιτούνται από την οδηγία 2014/40/ΕΕ.
                                       Η σήμανση δεν καλύπτεται εν όλω ή εν μέρει από άλλες ετικέτες ή σφραγίδες.
                                       Κατά το άνοιγμα της μονάδας συσκευασίας και της εξωτερικής συσκευασίας σύμφωνα με τυχόν οδηγίες, η σήμανση δεν θα πρέπει να σχίζεται ή να καθίσταται δυσανάγνωστη.
                                    
                                 
                                       ii.
                                    
                                    
                                       Φίλτρα που κυκλοφορούν στο εμπόριο για χρήση σε συνδυασμό με προϊόντα καπνού
                                       Η σήμανση τοποθετείται οριζόντια στην εξωτερική εμπρόσθια ή άνω επιφάνεια της συσκευασίας, όποια είναι ευκρινέστερα ορατή.
                                       Όταν η σήμανση του ελάχιστου μεγέθους δεν χωράει στο σύνολό της στην εξωτερική εμπρόσθια ή άνω επιφάνεια της συσκευασίας, μπορεί να τοποθετηθεί οριζοντίως εν μέρει σε δύο πλευρές της συσκευασίας, δηλαδή στην άνω και στην εμπρόσθια πλευρά ή στην εμπρόσθια και την πλαϊνή πλευρά, όποια από τις δύο πλευρές είναι περισσότερο ορατή.
                                       Όταν η σήμανση δεν είναι δυνατόν να τοποθετηθεί οριζόντια λόγω του σχήματος ή του μεγέθους της συσκευασίας, μπορεί να περιστραφεί κατά 90° και να τοποθετηθεί κατακόρυφα.
                                       Τα πλαίσια της σήμανσης δεν διαχωρίζονται.
                                       Κατά το άνοιγμα της συσκευασίας σύμφωνα με τυχόν οδηγίες, η σήμανση δεν θα πρέπει να σχίζεται ή να καθίσταται δυσανάγνωστη.
                                    
                                 
                                       β.
                                    
                                    
                                       Μέγεθος της σήμανσης
                                       Η σήμανση αποτελείται από δύο ισομεγέθη πλαίσια, ένα κόκκινο και ένα γαλάζιο, τα οποία τοποθετούνται το ένα δίπλα στο άλλο, και από ένα ορθογώνιο μαύρο πλαίσιο που περιέχει το ενημερωτικό κείμενο «ΠΛΑΣΤΙΚΟ ΣΤΟ ΦΙΛΤΡΟ» τοποθετημένο κάτω από τα δύο ισομεγέθη πλαίσια. Η σχέση ύψους και μήκους της σήμανσης είναι 1:2.
                                       
                                                   i.
                                                
                                                
                                                   Προϊόντα καπνού με φίλτρο
                                                   Όταν η εξωτερική οπίσθια επιφάνεια της μονάδας συσκευασίας είναι μικρότερη από 65 cm2, το ελάχιστο μέγεθος της σήμανσης είναι 1,4 cm × 2,8 cm (3,92 cm2). Σε όλες τις άλλες περιπτώσεις, η σήμανση καλύπτει τουλάχιστον το 6 % της επιφάνειας επί της οποίας τοποθετείται. Το μέγιστο απαιτούμενο μέγεθος της σήμανσης είναι 3 cm × 6 cm (18 cm2).
                                                
                                             
                                                   ii.
                                                
                                                
                                                   Για φίλτρα που κυκλοφορούν στο εμπόριο για χρήση σε συνδυασμό με προϊόντα καπνού
                                                   Όταν η εξωτερική εμπρόσθια ή άνω επιφάνεια της συσκευασίας στην οποία τοποθετείται η σήμανση είναι μικρότερη από 65 cm2, το ελάχιστο μέγεθος της σήμανσης είναι 1,4 cm × 2,8 cm (3,92 cm2). Σε όλες τις άλλες περιπτώσεις, η σήμανση καλύπτει τουλάχιστον το 6 % της επιφάνειας επί της οποίας τοποθετείται. Το μέγιστο απαιτούμενο μέγεθος της σήμανσης είναι 3 cm × 6 cm (18 cm2).
                                                
                                             
                                 
                                       γ.
                                    
                                    
                                       Σχέδιο της σήμανσης
                                       Το σχέδιο της σήμανσης αναπαράγεται χωρίς επιπλέον επεξεργασία, χωρίς να τροποποιούνται τα χρώματα, να ρετουσάρεται ή να επεκτείνεται το φόντο. Η σήμανση αναπαράγεται με ελάχιστη ανάλυση 300 κουκίδων ανά ίντσα όταν τυπώνεται σε πραγματικό μέγεθος. Η σήμανση οριοθετείται από λεπτή λευκή γραμμή.
                                       Το ενημερωτικό κείμενο «ΠΛΑΣΤΙΚΟ ΣΤΟ ΦΙΛΤΡΟ» αναγράφεται με κεφαλαία και με γραμματοσειρά Helvetica Bold. Το μέγεθος της γραμματοσειράς είναι τουλάχιστον 5 pt και το πολύ 14 pt.
                                       Όταν το ενημερωτικό κείμενο μεταφράζεται σε άλλη ή σε περισσότερες επίσημες γλώσσες των κρατών μελών, το μεταφρασμένο ενημερωτικό κείμενο τοποθετείται είτε αμέσως κάτω από τη σήμανση είτε μέσα στο ορθογώνιο μαύρο πλαίσιο, κάτω από την πρώτη γλώσσα, και είναι, και στις δύο περιπτώσεις, ευκρινέστερα ορατό. Σε εξαιρετικές περιπτώσεις λόγω χωρικών περιορισμών στην εξωτερική εμπρόσθια ή άνω επιφάνεια της συσκευασίας, το ενημερωτικό κείμενο που μεταφράζεται σε άλλη ή σε περισσότερες επίσημες γλώσσες των κρατών μελών μπορεί να τοποθετείται αλλού στη συσκευασία όσο το δυνατόν πλησιέστερα στη σήμανση και όπου είναι ευκρινέστερα ορατό. Το μεταφρασμένο ενημερωτικό κείμενο αναγράφεται με κεφαλαία και με γραμματοσειρά Helvetica Bold. Το μέγεθος της γραμματοσειράς είναι τουλάχιστον 5 pt και το πολύ 14 pt. Όταν το ενημερωτικό κείμενο σε πρόσθετες γλώσσες τοποθετείται στο ορθογώνιο μαύρο πλαίσιο, είναι δυνατές παρεκκλίσεις από το μέγιστο απαιτούμενο μέγεθος της σήμανσης.
                                       Χρησιμοποιούνται τα χρώματα που έχουν τους ακόλουθους κωδικούς χρώματος:
                                       
                                                   —
                                                
                                                
                                                   Λευκό: C = 0/M = 0/Y = 0/K = 0
                                                
                                             
                                                   —
                                                
                                                
                                                   Μαύρο: C = 0/M = 0/Y = 0/K = 100
                                                
                                             
                                                   —
                                                
                                                
                                                   Κόκκινο: C = 0/M = 90/Y = 60/K = 0
                                                
                                             
                                                   —
                                                
                                                
                                                   Γαλάζιο: C = 60/M = 0/Y = 0/K = 0
                                                
                                             
                                 
                     
         
      
      
         
            ΠΑΡΑΡΤΗΜΑ IV
            
               Εναρμονισμένες προδιαγραφές σήμανσης για κυπελλάκια για ποτά
            
            
               1.   
               
                  Τα κυπελλάκια για ποτά που κατασκευάζονται εν μέρει από πλαστικό φέρουν την ακόλουθη τυπωμένη σήμανση:
               
            
            
               
            
                        
                           Σημείωση
                        
                     
                     
                        :
                     
                     
                        η μαύρη γραμμή που οριοθετεί τη σήμανση δεν αποτελεί μέρος της. Μοναδικός σκοπός της είναι η ανάδειξη της λεπτής λευκής γραμμής που οριοθετεί τη σήμανση έναντι της λευκής σελίδας.
                     
                  Κατά παρέκκλιση από την πρώτη περίοδο του παρόντος σημείου, η σήμανση της συσκευασίας των κυπέλλων για ποτά που κατασκευάζονται εν μέρει από πλαστικό και που διατίθενται στην αγορά πριν από τις 4 Ιουλίου 2022 μπορεί να τοποθετείται με αυτοκόλλητα.
            
               2.   
               Τα κυπελλάκια για ποτά που κατασκευάζονται εξολοκλήρου από πλαστικό φέρουν είτε την ακόλουθη έντυπη σήμανση είτε την ακόλουθη εγχάρακτη/ανάγλυφη σήμανση:
               
                  
               
                           
                              Σημείωση
                           
                        
                        
                           :
                        
                        
                           η μαύρη γραμμή που οριοθετεί τη σήμανση δεν αποτελεί μέρος της. Αποκλειστικός σκοπός της είναι να δημιουργεί αντίθεση σε σχέση με τη λευκή σελίδα.
                        
                     Κατά παρέκκλιση από την πρώτη περίοδο του παρόντος σημείου, η σήμανση της συσκευασίας των κυπέλλων για ποτά που κατασκευάζονται εξολοκλήρου από πλαστικό και που διατίθενται στην αγορά πριν από τις 4 Ιουλίου 2022 μπορεί να τοποθετείται με αυτοκόλλητα.
               
                  
               
                           
                              Σημείωση
                           
                        
                        
                           :
                        
                        
                           η μαύρη γραμμή που οριοθετεί τη σήμανση και το γκρι φόντο δεν αποτελούν μέρος της. Αποκλειστικός σκοπός της είναι να δημιουργεί αντίθεση σε σχέση με τη λευκή σελίδα.
                        
                     
            
               3.   
               Η σήμανση για τα κυπελλάκια για ποτά που κατασκευάζονται εν μέρει από πλαστική ύλη πληροί τις απαιτήσεις που θεσπίζονται στο παρόν σημείο.
               
                           α.
                        
                        
                           Θέση της σήμανσης
                           
                                       i.
                                    
                                    
                                       Παραδοσιακά κυπελλάκια:
                                       Η σήμανση τοποθετείται οριζόντια στην εξωτερική επιφάνεια του κυπέλλου μακριά από το χείλος, ώστε να αποφεύγεται η επαφή με το στόμα του καταναλωτή κατά τη χρήση. Η σήμανση δεν τοποθετείται κάτω από τη βάση του κυπέλλου.
                                    
                                 
                                       ii.
                                    
                                    
                                       Κυπελλάκια τύπου σαμπάνιας:
                                       Η σήμανση τοποθετείται οριζόντια στην εξωτερική επιφάνεια του κυπέλλου, συμπεριλαμβανομένης της άνω πλευράς της βάσης που συγκρατεί το στέλεχος. Η σήμανση τοποθετείται μακριά από το χείλος, ώστε να αποφεύγεται η επαφή με το στόμα του καταναλωτή κατά την κατανάλωση. Η σήμανση δεν τοποθετείται κάτω από τη βάση του κυπέλλου.
                                       Όταν η σήμανση δεν είναι δυνατόν να τοποθετηθεί οριζόντια λόγω του σχήματος ή του μεγέθους του κυπέλλου, μπορεί να περιστραφεί κατά 90° και να τοποθετηθεί κατακόρυφα.
                                       Τα πλαίσια της σήμανσης δεν διαχωρίζονται.
                                    
                                 
                     
                           β.
                        
                        
                           Μέγεθος της σήμανσης
                           Η σήμανση αποτελείται από δύο ισομεγέθη πλαίσια, ένα κόκκινο και ένα γαλάζιο, τα οποία τοποθετούνται το ένα δίπλα στο άλλο, και από ένα ορθογώνιο μαύρο πλαίσιο που περιέχει το ενημερωτικό κείμενο «ΠΛΑΣΤΙΚΟ ΣΤΟ ΠΡΟΪΟΝ» τοποθετημένο κάτω από τα δύο ισομεγέθη πλαίσια. Η σχέση ύψους και μήκους της σήμανσης είναι 1:2.
                           Για τα κυπελλάκια όγκου μικρότερου των 500 ml, το ελάχιστο μέγεθος της σήμανσης είναι 1,4 cm × 2,8 cm (3,92 cm2).
                           Για τα κυπελλάκια όγκου άνω των 500 ml, το ελάχιστο μέγεθος της σήμανσης είναι 1,6 cm × 3,2 cm (5,12 cm2).
                        
                     
                           γ.
                        
                        
                           Σχέδιο της σήμανσης
                           Το σχέδιο της σήμανσης αναπαράγεται χωρίς επιπλέον επεξεργασία, χωρίς να τροποποιούνται τα χρώματα, να ρετουσάρεται ή να επεκτείνεται το φόντο. Η σήμανση αναπαράγεται με ελάχιστη ανάλυση 300 κουκίδων ανά ίντσα όταν τυπώνεται σε πραγματικό μέγεθος. Η σήμανση οριοθετείται από λεπτή λευκή γραμμή.
                           Το ενημερωτικό κείμενο «ΠΛΑΣΤΙΚΟ ΣΤΟ ΠΡΟΪΟΝ» αναγράφεται με κεφαλαία και με γραμματοσειρά Helvetica Bold. Το μέγεθος της γραμματοσειράς είναι τουλάχιστον 5 pt για τα κύπελλα κάτω των 500 ml και 6 pt για τα κύπελλα των 500 ml και άνω.
                           Όταν το ενημερωτικό κείμενο μεταφράζεται σε άλλη ή σε περισσότερες επίσημες γλώσσες των κρατών μελών, το μεταφρασμένο ενημερωτικό κείμενο τοποθετείται είτε αμέσως κάτω από τη σήμανση είτε μέσα στο ορθογώνιο μαύρο πλαίσιο, κάτω από την πρώτη γλώσσα, και είναι, και στις δύο περιπτώσεις, ευκρινέστερα ορατό. Σε εξαιρετικές περιπτώσεις λόγω χωρικών περιορισμών στην εξωτερική εμπρόσθια ή άνω επιφάνεια της συσκευασίας, το ενημερωτικό κείμενο που μεταφράζεται σε άλλη ή σε περισσότερες επίσημες γλώσσες των κρατών μελών μπορεί να τοποθετείται αλλού στη συσκευασία όσο το δυνατόν πλησιέστερα στη σήμανση και όπου είναι ευκρινέστερα ορατό. Το μεταφρασμένο ενημερωτικό κείμενο αναγράφεται με κεφαλαία και με γραμματοσειρά Helvetica Bold. Το μέγεθος της γραμματοσειράς είναι τουλάχιστον 5 pt για τα κύπελλα κάτω των 500 ml και 6 pt για τα κύπελλα των 500 ml και άνω. Όταν το ενημερωτικό κείμενο σε πρόσθετες γλώσσες τοποθετείται στο ορθογώνιο μαύρο πλαίσιο, είναι δυνατές παρεκκλίσεις από το μέγιστο απαιτούμενο μέγεθος της σήμανσης.
                           Χρησιμοποιούνται τα χρώματα που έχουν τους ακόλουθους κωδικούς χρώματος:
                           
                                       —
                                    
                                    
                                       Λευκό: C = 0/M = 0/Y = 0/K = 0
                                    
                                 
                                       —
                                    
                                    
                                       Μαύρο: C = 0/M = 0/Y = 0/K = 100
                                    
                                 
                                       —
                                    
                                    
                                       Κόκκινο: C = 0/M = 90/Y = 60/K = 0
                                    
                                 
                                       —
                                    
                                    
                                       Γαλάζιο: C = 60/M = 0/Y = 0/K = 0
                                    
                                 
                     
            
               4.   
               Η σήμανση για τα κυπελλάκια για ποτά που κατασκευάζονται πλήρως από πλαστικό πληροί τις απαιτήσεις που θεσπίζονται στο παρόν σημείο.
               
                           α.
                        
                        
                           Θέση της σήμανσης
                           
                                       i.
                                    
                                    
                                       Παραδοσιακά κυπελλάκια:
                                       Η σήμανση τοποθετείται οριζόντια στην εξωτερική επιφάνεια του κυπέλλου, οπουδήποτε είναι ευκρινέστερα ορατή. Η σήμανση δεν τοποθετείται κάτω από τη βάση του κυπέλλου. Όταν τυπώνεται, η σήμανση τοποθετείται μακριά από το χείλος, ώστε να αποφεύγεται η επαφή με το στόμα του καταναλωτή κατά τη χρήση. Στην περίπτωση κυπέλλων με αυλακώσεις, η σήμανση δεν πρέπει να είναι ανάγλυφη/εγχάρακτη στις αυλακώσεις.
                                    
                                 
                                       ii.
                                    
                                    
                                       Κύπελλα τύπου σαμπάνιας
                                       Η σήμανση τοποθετείται οριζόντια στην εξωτερική επιφάνεια του κυπέλλου, συμπεριλαμβανομένης της άνω πλευράς της βάσης που συγκρατεί το στέλεχος, όπου είναι ευκρινέστερα ορατή. Η σήμανση δεν τοποθετείται κάτω από τη βάση του κυπέλλου. Όταν τυπώνεται, η σήμανση τοποθετείται μακριά από το χείλος, ώστε να αποφεύγεται η επαφή με το στόμα του καταναλωτή κατά τη χρήση. Στην περίπτωση κυπέλλων με αυλακώσεις, η σήμανση δεν πρέπει να είναι ανάγλυφη/εγχάρακτη στις αυλακώσεις.
                                       Όταν η σήμανση δεν είναι δυνατόν να τοποθετηθεί οριζόντια λόγω του σχήματος ή του μεγέθους του κυπέλλου, μπορεί να περιστραφεί κατά 90° και να τοποθετηθεί κατακόρυφα.
                                    
                                 
                     
                           β.
                        
                        
                           Μέγεθος της σήμανσης
                           Η σήμανση πρέπει να είναι ορθογώνια και η σχέση ύψους και μήκους να είναι 1:2.
                           Για τα κυπελλάκια όγκου μικρότερου των 500 ml, το ελάχιστο μέγεθος της σήμανσης είναι 1,4 cm × 2,8 cm (3,92 cm2).
                           Για τα κυπελλάκια όγκου άνω των 500 ml, το ελάχιστο μέγεθος της σήμανσης είναι 1,6 cm × 3,2 cm (5,12 cm2).
                        
                     
                           γ.
                        
                        
                           Σχέδιο της σήμανσης
                           
                                       i.
                                    
                                    
                                       Τυπωμένο:
                                       Το σχέδιο της σήμανσης αναπαράγεται με μαύρη μελάνη χωρίς επιπλέον επεξεργασία, χωρίς να ρετουσάρεται ή να επεκτείνεται το φόντο. Η σήμανση αναπαράγεται με ελάχιστη ανάλυση 300 κουκίδων ανά ίντσα όταν τυπώνεται σε πραγματικό μέγεθος. Η σήμανση θα πρέπει να έχει αρκετά υψηλή αντίθεση με το φόντο, ώστε να είναι ιδιαίτερα ευανάγνωστη. Για τον σκοπό αυτό, το περίγραμμα της σήμανσης θα πρέπει να τυπώνεται σε ένα από τα ακόλουθα χρώματα.
                                       
                                                   —
                                                
                                                
                                                   Λευκό: C = 0/M = 0/Y = 0/K = 0
                                                
                                             
                                                   —
                                                
                                                
                                                   Μαύρο: C = 0/M = 0/Y = 0/K = 100
                                                
                                             
                                                   —
                                                
                                                
                                                   Κόκκινο: C = 0/M = 90/Y = 60/K = 0
                                                
                                             
                                                   —
                                                
                                                
                                                   Γαλάζιο: C = 60/M = 0/Y = 0/K = 0
                                                
                                             
                                 
                                       ii.
                                    
                                    
                                       Εγχάρακτο/ανάγλυφο:
                                       Το σχέδιο της σήμανσης αναπαράγεται χωρίς επιπλέον επεξεργασία, χωρίς να ρετουσάρεται ή να επεκτείνεται το φόντο. Το λευκό περίγραμμα που εμφαίνεται στη σήμανση του σημείου 1.2 του παρόντος παραρτήματος αναπαριστά τις γραμμές που πρέπει να χαραχθούν ή να αποτυπωθούν ανάγλυφα στο κύπελλο.
                                       Το ενημερωτικό κείμενο «ΚΑΤΑΣΚΕΥΑΖΕΤΑΙ ΑΠΟ ΠΛΑΣΤΙΚΟ» αναγράφεται με κεφαλαία και με γραμματοσειρά Helvetica Bold. Το μέγεθος της γραμματοσειράς είναι τουλάχιστον 5 pt για τα κύπελλα κάτω των 500 ml και 6 pt για τα κύπελλα των 500 ml και άνω.
                                       Όταν το ενημερωτικό κείμενο μεταφράζεται σε άλλη ή σε περισσότερες επίσημες γλώσσες των κρατών μελών, το μεταφρασμένο ενημερωτικό κείμενο τοποθετείται είτε αμέσως κάτω από τη σήμανση είτε μέσα στο ορθογώνιο μαύρο πλαίσιο, κάτω από την πρώτη γλώσσα, και είναι, και στις δύο περιπτώσεις, ευκρινέστερα ορατό. Σε εξαιρετικές περιπτώσεις, λόγω χωρικών περιορισμών στην εξωτερική εμπρόσθια ή άνω επιφάνεια της συσκευασίας, το ενημερωτικό κείμενο που μεταφράζεται σε άλλη ή σε περισσότερες επίσημες γλώσσες των κρατών μελών μπορεί να τοποθετείται αλλού στη συσκευασία όσο το δυνατόν πλησιέστερα στη σήμανση και όπου είναι ευκρινέστερα ορατό. Το μεταφρασμένο ενημερωτικό κείμενο αναγράφεται με κεφαλαία και με γραμματοσειρά Helvetica Bold. Το μέγεθος της γραμματοσειράς είναι τουλάχιστον 5 pt για τα κύπελλα κάτω των 500 ml και 6 pt για τα κύπελλα των 500 ml και άνω.
                                       Όταν τυπώνεται, χρησιμοποιούνται τα χρώματα που έχουν τους ακόλουθους κωδικούς χρώματος:
                                       
                                                   —
                                                
                                                
                                                   Λευκό: C = 0/M = 0/Y = 0/K = 0
                                                
                                             
                                                   —
                                                
                                                
                                                   Μαύρο: C = 0/M = 0/Y = 0/K = 100